Document ID: 32008D0268

NEUVOSTON PÄÄTÖS,
tehty 17 päivänä maaliskuuta 2008,
kansallisten keskuspankkien ulkopuolisten tilintarkastajien hyväksymisestä tehdyn päätöksen 1999/70/EY muuttamisesta Suomen Pankin ulkopuolisen tilintarkastajan osalta
(2008/268/EY)
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimukseen liitetyn Euroopan keskuspankkijärjestelmän ja Euroopan keskuspankin perussääntöä koskevan pöytäkirjan ja erityisesti sen 27 artiklan 1 kohdan,
ottaa huomioon Euroopan unionin neuvostolle Suomen Pankin ulkopuolisista tilintarkastajista 28 päivänä tammikuuta 2008 annetun Euroopan keskuspankin suosituksen EKP/2008/1 (1),
sekä katsoo seuraavaa:
(1)
Euroopan keskuspankin (EKP) neuvoston suosittelemien ja Euroopan unionin neuvoston hyväksymien riippumattomien ulkopuolisten tilintarkastajien on tarkastettava EKP:n ja eurojärjestelmään kuuluvien kansallisten keskuspankkien tilit.
(2)
Suomen Pankin nykyisen ulkopuolisen tilintarkastajan toimikausi päättyy tilikauden 2007 tilintarkastuksen jälkeen. Tämän vuoksi on tarpeen nimittää ulkopuolinen tilintarkastaja tilikaudesta 2008 alkaen.
(3)
Suomen Pankki on valinnut KPMG Oy Ab:n tilintarkastajakseen tilikausiksi 2008-2012.
(4)
EKP:n neuvosto suosittelee, että KPMG Oy Ab nimitetään Suomen Pankin ulkopuoliseksi tilintarkastajaksi tilikausiksi 2008-2012.
(5)
On aiheellista noudattaa EKP:n neuvoston suositusta ja muuttaa neuvoston päätös 1999/70/EY (2) vastaavasti,
ON PÄÄTTÄNYT SEURAAVAA:
1 artikla
Korvataan päätöksen 1999/70/EY 1 artiklan 11 kohta seuraavasti:
”11. KPMG Oy Ab hyväksytään Suomen Pankin ulkopuoliseksi tilintarkastajaksi tilikausiksi 2008-2012.”
2 artikla
Tämä päätös ilmoitetaan Euroopan keskuspankille.
3 artikla
Tämä päätös julkaistaan Euroopan unionin virallisessa lehdessä.
Tehty Brysselissä 17 päivänä maaliskuuta 2008.

Labels: 2
18
9
4